ANALIZA NARAŢIUNII C. 11-12 Pentru a porni la analiza povestirii ar fi bine să începem cu definiţie de lucru a acesteia: Povestirea, spune G. Genette într-un studiu din Figuri (1978), este „... reprezentarea unui eveniment sau a unei suite de evenimente reale sau fictive, cu ajutorul limbajului...” (p. 148). Real/ Fictiv: naraţiune factuală / naraţiune ficţională (literară) Analiza naraţiunii este domeniul de interes al poeticii structurale a naraţiunii sau, cu un termen enunţat pentru prima dată de T. Todorov (Gramatica Decameronului), naratologia. Naratologia este proiectul teoretic al cărei principal element de interogare este povestirea, aceasta căutând răspunsuri la întrebările Cine, Ce şi Cum (se)povesteşte? Extensiunea hermeneutică a proiectului naratologic: De ce se povesteşte? Ce semnificaţie au cele povestite? b. „CINE POVESTEŞTE?” (INSTANŢELE NARATIVE LITERARE): Se pot observa 6 ipostaze de „comunicare” care aparţin a trei planuri diferite: • planul real: autor concret – cititor concret; (aceste instanţe au identitate „reală”, istorică – “persoane” reale) • planul operei (cultural şi literar, în acelaşi timp): autorul abstract – cititorul abstract (aceştia au o identitate literară, culturală – funcţii culturale); • planul fictiv: naratorul – naratarul (aceşti aparţin planului imaginar, fictiv – instrumente ale ficţiunii narative) Naratorul – instrument de reprezentare c. Funcţiile naratorului 1. de reprezentare; 2. de regie şi control; 3. de acţiune (atunci când naratorul este şi personaj); 4. de interpretare; d. Problematica naratorului - tipuri de naraţiuni / naratori: Există o multitudine de clasificări ale tipurilor de naratori, majoritatea tipologiilor fiind construite în funcţie de relaţia dintre narator şi universul diegetic. A. Clasificarea tradiţională a naratorului / naraţiunilor: 1. Naratorul face parte din „lumea” povestită (participă la acţiune sau relatează din interiorul lumii povestite) – naraţiune la persoana I; Această naraţiune are caracteristicile unei naraţiuni spuse din punct de vedere subiectiv (Camil Petrescu, Ultima noapte de dragoste...). Sub-tipuri narative ale naraţiunii la persoana I : - naratorul-personaj (participă la acţiune, de cele mai multe ori este personaj principal); - naratorul-martor (ia parte la acţiune în calitate de personaj secundar, prezent la momentele mari ale actiunii, are statut mai de graba de observator decât ca participant activ); - naratorul-colportor (relatează o acţiune la care nu a luat parte direct, dar in care se implica afectiv, cunoscând-o bine din mărturia unui apropiat care a fost implicat şi pretinde că vorbeşte în numele lui). A. Clasificarea tradiţională a naratorului / naraţiunilor: 2. Naratorul se situează în afara „lumii povestite” (nu participă la acţiune, înregistrează neutru desfăşurarea acţiunii) – naraţiune la persoana a III-a. Această naraţiune are caracteristicile unei naraţiuni „aparent obiective”. Ex. Enigma Otiliei de G. Călinescu. Naratorul obiectiv (v. romanul realist) face o relatare voit neutră şi impersonală a evenimentelor la care iau parte personajele. El nu intervine în desfăşurarea acţiunii prin comentarii sau explicaţii. Naratorul obiectiv în romanul Ion controlează discret faptele narate, fără să aibă intenţia de a manipula personajele şi de a emite judecăţi asupra conduitei acestora. Naratorul omniscient domina universul operei, ştie totul despre personajele şi întâmplările pe care la relatează ; poate dezvălui chiar şi gândurile ascunse ale personajelor. Omniscienţa naratorului se realizează fie prin intervenţii directe şi explicaţii, fie prin comentarii generale şi generalizari făcute dintr-o perspectivă neutră. Un tip special (experimental) de naraţiune 3. Naraţiune la persoana a II-a: “Dacă ţi-ar fi teamă că pierzi trenul cu zgomotul căruia te-ai familiarizat din nou, nu este pentru că te-ai trezit mai târziu decât ai plănuit azi dimineaţă, de vreme ce, din contra, prima ta mişcare până să deschizi ochii, a fost să întinzi mâna şi să închizi ceasul deşteptător, în timp ce zorii începeau să dea contur aşternuturilor împrăştiate din pat...” (M. Butor, La Modification, 1957); “Tocmai te pregăteşti să începi noul roman Dacă într-o noapte de iarnă un călător de Italo Calvino. Relaxează-te. Concentrază-te. Îndepărtează de tine orice alt gând. Mai bine închide uşa; dincolo, televizorul funcţionează tot timpul. Spune imediat celorlalţi: <<Nu vreau să mă uit la televizor!>>. Dacă nu te aud, ridică vocea: <<Citesc! Nu vreau să fiu deranjat!>> Poate că nu te-au auzit de atâta zgomot; vorbeşte mai tare, strigă: <<Încep să citesc noul roman al lui Italo Calvino!>> Sau, dacă nu vrei, nu le spune nimic; să sperăm că te lasă în pace. Aşază-te în poziţia cea mai comodă: aşezat, întins, ghemuit, culcat. Culcat pe spate, pe o parte, pe burtă. În fotoliu, pe canape, pe balansoar, pe şezlong, pe taburet. În hamac, dacă ai un hamac. Pe pat, fireşte, sau în pat. Poţi să stai şi cu capul în jos, în poziţie yoga. Cu cartea întoarsă, bineînţeles.” (Italo Calvino, Dacă într-o noapte de iarnă un călător) B. Clasificarea naratorilor făcută de G. Genette (Figuri, II): 1. naratorul extradiegetic: narator care se află în exteriorul diegezei: (Domnul Grandet inspira deci respectuoasa stimă la care are drept un om ce nu datorează niciodată nimic nimănui; care, dogar veteran, bătrîn podgorean, ghicea cu precizia unui astronom cînd trebuiau fabricate o mie de butoaie, sau numai cinci sute pentru recolta sa; care nu scăpa nici un chilipir, avînd întotdeauna butoaie de vînzare atunci cînd preţuiau mai mult decît marfa ce trebuia s-o cuprindă. Putea să-şi pună recolta în beciuri şi să aştepte clipa cînd să vîndă butoiul cu două sute de franci, în vreme ce micii proprietari îl vindeau pe al lor cu un ludovic. Faimoasa recoltă din 1811, înţelepţeşte strînsă şi vîndută pe îndelete, îi aduse peste două sute patruzeci de mii de livre. Vorbind negustoreşte, domnul Grandet era asemenea tigrului şi şarpelui boa: ştia să se pitească, să se ghemuiască, să ochească prada îndelung, să se repeadă asupră-i; apoi căsca gura pungii, înghiţea o sumedenie de bănet şi se culca domol, ca şarpele care mistuie nepăsător, rece, metodic. (H. de Balzac, Eugenie Grandet). B. Clasificarea naratorilor făcută de G. Genette (Figuri, II): 2. naratorul heterodiegetic: narator care se regăseşte în diegeză dar nu participă la evenimentele povestite: „Iar, noaptea aceea chiar, în adâncuri se aduna soborul demonilor dinaintea lui Dardarot, să asculte pe Aghiuţă, care se întorsese şi el la urma lui cu coada-ntre picioare, rupt de oboseală. Le-a povestit el toate câte le pătimise dincolo, mai cu şart şi mai frumos decât vi le-am putut eu povesti dumneavoastră. Împăratul a tăcut un haz nespus şi a zis râzând: - M-am pătruns acuma cum merge pricina... Halal să-ţi fie, dragă Aghiuţă! frumos te-ai purtat, n-am ce zice… Cu ce vrei să te răsplătesc pentru atâta osteneală? - Întunecimea-ta, spre răsplată, două hatâruri am să-ndrăznesc a cere. - Spune, puiule dragă. - Întâi, pe Acriviţa şi pe Negoiţă să nu-i văz vreodată p-aici! Ducă-se la rai, să se-mpace sf. Petre cu ei cum o şti. - Bine... Şi al doilea? - Al doilea, să mă lăsaţi să mă mai odihnesc şi eu puţintel acasă, că m-am dehulat de atâtea trebuşoare pe pământ. […] Şi aşa, au mers cocoana Acriviţa şi Negoiţă, fiecare la ceasul său, în rai; iar Aghiuţă s-a pus să-i tragă la soamne... şi dormi! şi dormi! ş-o fi dormind şacuma, dacă nu cumva s-o fi sculat, mititelul, să se apuce iar de cine ştie ce drăcii. (I.L. Caragiale, Kir Ianulea) B. Clasificarea naratorilor făcută de G. Genette (Figuri, II): 3. narator homodiegetic – narator care este şi personaj; 4. narator autodiegetic – narator care este şi personaj principal (I.l. Caragiale, La hanul lui Mânjoală); 5. narator intradiegetic – naratori care produc o poveste ca personaje ale unei naraţiuni principale (cadru) – Şeherezada (actul sau – metadiegeză, hypodiegeză). C. Clasificarea naratorilor / naraţiunilor făcută de J. Lintvelt: (construită în funcţie de relaţia narator – actor / personaj) 1. Naraţiunea heterodiegetică – naratorul nu funcţionează în diegeză ca actor: Subtipuri narative: auctorial: centrul de greutate se situează în narator; actorial: centrul de greutate se situează în actor; neutru: nu există niciun centru de orientare; 2. Naraţiunea homodiegetică – naratorul joacă şi un rol în diegeză: Subtipuri narative: auctorial: centrul de greutate se situează în narator; actorial: centrul de greutate se situează în actor; ! Clasificarea lui J. Lintvelt e mai flexibilă pentru că ia în calcul parte din elementele diegezei care sunt privilegiate de actul narativ! – v. focalizarea; Bibliografie: Jaap Lintvelt, Punctul de vedere. Încercare de tipologie narativă, Editura Univers, 1994; D. Clasificarea Miekei Bal: (Mieke Bal, Naratologia, Institutul European, 2008) [această clasificare e şi mai flexibilă decât a lui Lintvelt, asumându-şi ca variabile atât apartenenţa naratorului la diegeză cât şi relaţia de focalizare] 1. Narator extern (perceptibil –se referă la un „eu” al discursului sau non-perceptibil – nu se referă la un „eu” al povestirii): - perceptibil: „Dar asta nu interesează aşa de mult povestea noastră; destul ca noi să nu ne abatem mai mult de un ţol de la grăirea adevărată”. (M. de Cervantes, Don Quijote); - non-perceptibil: “Din Poeniţa vine domol la vale Silviu cel tânăr în buiestru ţâcanit... Nare de ce să gonească; soarele nu s-a ridicat nici de două suliţe; înainte de nămiezi, are să ajungă la conac, la Sălcuţa, dincolo de jumătatea drumului... Acolo stă un ceas, să dea grăunţe calului; până la toacă, e-n oraş la boierul. Gândindu-se la boierul, se pipăien sân - legătura cu banii stă bine. A trecut de cotul dealului la câmp deschis. E a doua zi de sfântul Gheorghe.” (I.L. Caragiale, La conac). D. Clasificarea Mikei Bal: (Mieke Bal, Naratologia, Institutul European, 2008) 2. Narator personaj: “Am şi eu o slăbiciune şi eu sunt om! dorinţele graţioasei mele prietene domnişoara Mari Popescu sunt pentru mine porunci, la cari mă supun cu atât mai bucuros cu cît văd că prietena mea nu abuzează niciodată de influenţa nemărginită ce ştie bine că exercită asuprămi... De astă dată, ce mare lucru-mi cere? <<Stimate amice, Ştiu ce prieten eşti cu profesorul Costică Ionescu şi cât nu e în stare să-ţi refuze o rugăminte. Mă-ndatorezi până-n suflet dacă obţii de la el pentru elevul Mitică Georgescu din clasa IV liceul X... la latină nota 7, fără de care, băiatul, care mi-e rudă de aproape, rămâne şi anul acesta repetent, ceea ce ar fi o mare nenorocire pentru familia lui - o familie dintre cele mai bune - şi pentru mine o mare mâhnire. Cu cele mai afectuoase salutări, a dumitale bună prietenă, Mari Popescu.>> (I. L. Caragiale, Lanţul slăbiciunilor) Focalizarea • • Funcţia de interpretare a naratorului = în actul povestirii se operează un decupaj particular al “faptelor povestite”; Acest decupaj se realizează prin privilegierea unor anumite elemente ale “universului narativ”: “perspectivă” (situare, raport specific cu elementele universului narativ); “perspectivă” se referă la narator şi la funcţiile sale specifice (regie, control, interpretare); La conturarea acestei perspective participă şi relaţia stabilită de narator între elementele universului narativ (personaje, “obiecte”); Această relaţie se numeşte FOCALIZARE (ex.)Transmisiunea în direct a unui meci de fotbal: - camera – naratorul (controlată de un regizor de emisie); - mingea şi jucătorul / grupul de jucători (elementele relaţiei de focalizare); “ [Briony] Se oprise în faţa unuia dintre geamurile larg deschise ale camerei copiilor şi probabil că zărise ce se petrecea acolo jos cu cîteva minute înainte de a realiza ce se întâmplă acolo. [...] Şi mai aproape, dincoace de balustradă, erau straturile de trandafiri şi dincoace de ele arteziana cu Tritonul. în picioare, lîngă zidul bazinului fântânii, se afla sora sa, iar drept în faţa ei Robbie Turner. Poziţia acestuia, cu picioarele depărtate şi capul uşor dat pe spate, avea ceva protocolar. O cerere în căsătorie. Aceasta n-ar fi surprins-o pe Briony. Scrisese cîndva o poveste în care un umil tăietor de lemne salvase de la înec o prinţesă şi sfîrşise prin a se însura cu ea. Ceea ce vedea acum se potrivea întocmai. Robbie Turner, fiul unic al unei slujnice umile, Robbie, care fusese ţinut la şcoală şi la universitate de către tatăl lui Briony, care dorise să se facă arhitect peisagist şi acum intenţiona studieze medicina, avea îndrăzneala şi ambiţia de a cere mâna Ceciliei. Totul era absolut logic. Aceste salturi peste barierele sociale erau iţa din care se confecţionau poveştile romantice cotidiene. Neînţeles însă era faptul că Robbie îşi ridica imperativ braţul, ca şi cum ar fi dat un ordin pe care Cecilia nu îndrăznea să-l ignore. Extraordinar era că ea nu opunea nici cea mai mică rezistenţă. La insistenţele lui, îşi lepădă hainele în mare viteză. Deja îşi scosese bluza, lăsă să-i cadă fusta şi păşi peste ea. El privea nerăbdător, cu mâinile în şolduri. Ce putere stranie o fi avut asupra ei? Şantaj? Ameninţări? Briony îşi acoperi faţa cu palmele şi se îndepărtă cu un pas de fereastră. Ar fi trebuit să închidă ochii, îşi spuse, ca să nu fie martora ruşinii îndurate de surioara ei. Dar era cu neputinţă, surprizele se ţineau lanţ. Cecilia, păstrase - din fericire - lenjeria pe ea, se cufundă în bazin, stînd acolo cu apa pînă la talie, se strânse de nas... şi dispăru. Rămăseseră numai Robbie şi hainele aruncate pe pietriş şi, mai încolo, parcul tăcut şi dealurile albastre, îndepărtate. [...] “ Ian McEwan, Ispăşire, Polirom, 2007, pp. 54-56; Focalizarea “Focalizarea este relaţia dintre << viziune>>, agentul care vede, şi ceea ce este văzut. Această relaţie este o componentă a povestirii, a conţinutului textului narativ” (Mieke Bal, Naratologia, Institutul European, 2008, p. 152); A (naratorul) spune că B (focalizatorul) vede ceea ce face C (personaj / personaje / obiecte ale universului narativ – elementele focalizate). - naratorul hetero-diegetic al romanului Ispăşire reprezintă ceea ce personajul Briony percepe şi valorizează că fac alte două personaje ale romanului (Cecilia şi Robbie Turner) Relaţia de focalizare este o relaţie între un - focalizator (punctul din care elementele sunt vizualizate) - focalizat (“obiectul”, “personajul” focalizat) Tipuri de focalizare 1. focalizare zero (nicio constrângere sistematică, conceptuală nu guvernează ceea ce se reprezintă) – Este caracteristică pentru naraţiunea “tradiţională”; specific naratorului “obiectiv”; este o focalizare variabilă, enciclopedică “Satul parcă e mort. Zăpuşeala ce pluteşte în văzduh ţese o tăcere năbuşitoare. [...] Drumul trece peste Pârâul – Doamnei, lăsând în stânga casa lui Alexandru Pop-Glanetaşu. Uşa e închisă cu zăvorul; acoperişul de paie parcă e un cap de balaur; pereţii văruiţi de curând de-abia se văd prin spărturile gardului. Pe urmă vine casa lui Macedon Cercetaşu, pe urmă, casa primarului Florea Tancu, pe urmă altele... Într-o curte mare rumegă, culcate, două vaci ungureşti, iar o babă şade pe prispă, ca o scoabă, prăjindu-se la soare, nemişcată, parc-ar fi de lemn...” (L. Rebreanu, Ion) – oferă o viziune globală, enciclopedică; Tipuri de focalizare 2. Focalizare internă: perspectiva poate fi localizată (într-un personaj sau altul) şi presupune restricţii conceptuale sau perceptive (ceea ce se reprezintă se atribuie perspectivei unui personaj sau altuia); Ex.: Pădurea spânzuraţilor de Liviu Rebreanu, În vreme de război de I.L. Caragiale • • • • Se recurge la verbe de percepţie (a vedea, a auzi, a simţi, a dori, a crede). permite accesul cititorului la psihologia personajului; oferă posibilitatea de a intelege psihologia personajului din interior; creează complicitatea cititorului cu personajul, mergând până la identificare cu acesta. Poate fi de trei feluri: a. fixă (se adoptă o singură perspectivă) c. variabilă (perspective diferite – evenimente diferite) b. Multiplă (aceleaşi situaţii şi evenimente se prezintă din mai multe perspective) Tipuri de focalizare 3. Focalizare externă: (aduce in faţa cititorului fapte brute, fără să le însoţească de judecăţi si comentarii; nu are acces la gândurile, trăirile personajului; cuvinte şi acţiuni); “O femeie stătea pe treptele din spate, cu braţele încrucişate, aşteptând. Gândind? Ea n-ar fi spus aşa. Încerca să capteze ceva, sau să dezgolească acel ceva pentru a putea privi şi defini; de ceva timp probase idei ca pe tot atâtea rochii de pe un cuier; Îşi clătea gura cu cuvinte şi fraze tocite precum poezioarele pentru copii: căci, în preajma experienţelor cruciale, tradiţia alocă anumite atitudini şi ele sunt stereotipe...” (D. Lessing, Vara dinaintea întunericului) -Trecerea de la focalizare externă (albastru) la focalizare internă (roşu); ---------------------------------------------------------Rezultatul analizei focalizării: problematizarea “atitudinii” cu care sunt percepute (valorizate) elemente ale naraţiunii (evenimente, personaje etc.); 2. CE SE POVESTEŞTE?: Naratorul – funcţie de interpretare, perspectivă Pornind de la ideea că orice naraţiune (act narativ) este o relatare a unor evenimente făcută dintr-o anume perspectivă putem observa două dimensiuni esenţiale ale actului narativ: pe de-o parte faptele brute (evenimentele povestite) care ar reprezenta referenţialitatea primă a actului narativ, pe de altă parte discursul care le povesteşte (naraţiunea însăşi). Aceste două dimensiuni au primit diverse nume specifice: • • • • • • • fabulă – subiect (formaliştii ruşi) story – discourse (S. B. Chatmann) story – plot (E. M. Forster) fabula – discorso (C. Segre) histoire – récit (G. Genette) conţinut – formă (U. Eco) history – narrative – teoria naratologică post-structuralistă În fond prima dimensiune a actului narativ este aceea a elementelor dinamice ale povestirii, mai precis aceea a acţiunii narative. Acţiunea narativă • O discuţie despre acţiunea narativă trebuie să problematizeze următoarele aspecte: 1. cel al constituenţilor acţiunii (personaj / actant); 2. aspectul relaţiilor dintre aceştia (de fapt, problema structurii acţiunii) – problema “fabulei”, “conţinutului”, “istoriei” etc. (faptele brute); 3. aspectul realizării unităţiii acţiunii; 4. problema statutului logic al acţiunii. Ne vom ocupa de primele două aspecte, cele mai importante pentru analiza naraţiunii. CONSTITUENŢII ACŢIUNII NARATIVE. PERSONAJ ŞI (SAU) ACTANT. DE LA PERSPECTIVA TIPOLOGICĂ LA CEA ACTANŢIALĂ Personajul este cel care pare a fi în centrul acţiunii narative. În fapt, acesta este elementul narativ căruia i se atribuie (deleagă) îndeplinirea unei acţiuni. • Cuvântul personaj, preluat în româneşte din franceză, provine din latinescul persona, personae. • Etimologia este edificatoare. Persona însemna în acelaşi timp mască (teatrală) sau rol (teatral), cât şi caracter sau tipologie umană, această a doua semnificaţie întâlnindu-se azi, rezidual, în cuvântul persoană. Persona era asociat cu cuvintele greceşti charachter şi typos care semnificau „semnele exterioare proprii unei persoane sau unui popor şi mai apoi natura particulară (caracterul, am spune astăzi) a cuiva” (Abirached, 1994: 30). • character (χαρακτηρ): gravorul unui sigiliu, instrumentul gravurii şi mai apoi gravura însăşi. Acest cuvânt ajunge să semnifice amprenta distinctivă a cuiva. Pentru Aristotel (Poetica) caracterul este ceea arată linia de conduită generală a unui personaj: „este datorită caracterului lor că oamenii sunt aşa cum sunt” (idem.). • typos: tip, amprentă, marcă, va deveni mai apoi model (Abirached, 1994: 41). • PERSPECTIVA TIPOLOGICĂ ASUPRA PERSONAJULUI • Astfel, încă din antichitate, personajul este, în ceea ce priveşte reprezentările literare, o figură antropomorfă ce trimite spre amănunte legate de tipologia umană. • Antropomorf – cu atribute umane (v. personajele din fabule sau din alte naraţiuni de tip alegoric); • Literatura tradiţională, în continuarea teoretizărilor din poetica aristotelică, a ataşat noţiunii de personaj o dimensiune umană verosimilă. • De-a lungul istoriei sale această noţiune a fost cel mai mimetic termen din istoria studiilor literare. • Studiile literare tradiţionale au avut tendinţa de a interpreta personajele drept reprezentări (verosimile) ale unor tipuri general – umane. • v. engl. character - personaj • Religia, legendele, istoria, cultura reprezintă sursele unei memorii comune din care sunt extrase personajele şi spre care personajele sunt redistribuite, într-un proces de feed-back. • Din perioada Renaşterii acestei memorii comune i se va adăuga imaginarul social, producător de stereotipuri clasificatorii care organizează lumea în reprezentări tranşante: bogatul, săracul, stăpânul, servitorul, răutatea, bunătatea, înţeleptul, bărbatul, femeia etc.. • Personajele, în sensul tradiţional al cuvântului, trimit la o tipologie umană care se regăseşte în afara „operei”. Această „imagine” preexistă personajului şi-i determină acestuia interpretarea. • Practica literară romantică izolează personajul şi încearcă să-l umanizeze printr-un proces de autentificare care trimite la cadrele subiectivităţii care domină epoca. • Dar acest proces de autentificare eşuează din cauza unei tentaţiilor generalizatoare ale romantismului care trimite personajul spre o dimensiune prototipică. • Eşecul romantismului va fi cu atât mai mare cu cât în perioada post-romantică se crede că autentificarea personajului poate fi făcută prin raportarea elementelor caracteristice ale acestuia la planul social şi psihologic (Realismul, Naturalismul). • Această raportare a construcţiei personagiale la social şi psihologic reprezintă un ultim avatar al teoriei mimetice asupra personajului, a personajului văzut ca tipologie morală, determinare socială şi constituenţă psihologică. PERSPECTIVA ACTANŢIALĂ ASUPRA PERSONAJULUI • Prima lovitură dată perspectivei tipologice asupra personajului vine din zona psihanalizei freudiene. Conceperea psihicului uman ca dat complex distruge credinţa în unitatea armonică şi caracterul raţional al psihicului uman; • Această perspectivă face posibilă conceperea personajului în alţi termeni, mai precis în aceia de reprezentare - construcţie antropomorfă specifică procesualităţii semantice şi structurale care este literatura. • (!) Formalismul rus gândeşte, în ansamblu, literatura ca un sistem specific, ca o construcţie a cărei materialitate este formată de un set de procedee care formează limbajul literaturii (v. V. Şklovski). • Nu întâmplător acest tip de poetică, formală şi sistematizatoare, va schimba radical percepţia asupra personajului. Acesta nu va mai fi văzut acum ca echivalent literar al unei imagini din afara textului, ci va fi studiat în relaţie directă cu elementele interne ale textului, mai precis cu acţiunea narativă. PERSPECTIVA ACTANŢIALĂ ASUPRA PERSONAJULUI • Primul studiu de acest fel este făcut de Vladimir Propp în cartea sa din 1928, Morfologia basmului (trad. rom. 1970), studiu care reprezintă, de altfel, punctul de constituire a naratologiei ca disciplină. Studiind 100 de texte din colecţia de basme populare ale lui Afanasiev şi concentrându-şi atenţia asupra acţiunii narative, Vl. Propp observă faptul că, deşi personajele sunt denumite diferit şi au o carnaţie distinctă în fiecare basm, există, la nivelul funcţiei pe care acestea o îndeplinesc în acţiune, o serie de asemănări: „funcţiile sunt foarte puţine la număr, iar personajele sunt foarte multe. Ceea ce explică de ce basmul poate fi pe de o parte uimitor de divers pitoresc şi colorat, iar pe de altă parte, tot atât de uimitor prin stereotipia, prin repetabilitatea sa… Funcţiile personajelor constituie elementele fixe, stabile ale basmului, independent de cine şi în ce mod le îndeplineşte. Ele sunt părţile componente fundamentale ale basmului” (Propp 1970: 25-26). • • Această observaţie îl face pe autor să-şi concentreze atenţia asupra funcţiei înţeleasă ca acţiune a personajului, funcţie definitorie pentru acţiunea văzută ca întreg: „Ceea ce fac personajele este important; cine face un anumit lucru este o chestiune secundară”, va spune Propp. • Pentru formalistul rus funcţia (rolul personajului în acţiunea narativă) este o unitate compoziţională minimală a acţiunii narative. Vl. Propp inventariază în basmele studiate 31 de funcţii care se înlănţuiesc într-o sintaxă ideală: Prologul – care defineşte situaţia iniţială; Absenţa – unul dintre membri familiei este absent sau părăseşte casa; Interdicţia – o interdicţie adresată eroului; Încălcarea – interdicţia nu este respectată; Divulgarea – obţinerea acestor informaţii; Vicleşugul – cel rău izbuteşte să-şi înşele victima; Complicitatea involuntară – lăsându-se păcălită, victima îşi ajută inconştient duşmanul. Aceste prime şapte funcţii constituie un fel de secvenţă pregătitoare; acţiunea propriu-zisă începând odată cu funcţia a opta: 1. 2. 3. 4. 5. 6. 7. 8. 9. 10. 11. 12. 13. 14. 15. 16. 17. 18. 19. 20. 21. 22. 23. 24. 25. 26. 27. 28. 29. 30. 31. Prejudicierea – răufăcătorul face un rău sau aduce o pagubă unuia dintre membrii familiei; Mijlocirea, momentul de legătură – nenorocirea sau lipsa sunt comunicate; eroului i se adresează o rugăminte sau o poruncă, este trimis undeva; Contraacţiunea incipientă- eroul se hotărăşte să înceapă contraacţiunea; Plecarea – eroul pleacă de acasă; Prima funcţie a donatorului – eroul este pus la încercare(atacat, iscodit etc.), pregătindu-se astfel înarmarea lui cu unealta zdravănă sau cu ajutorul magic; Reacţia eroului – la acţiunea donatorului; Transmiterea obiectului magic – eroul intră în posesia uneltei, armei năzdrăvane; Deplasarea – eroul este adus – în zbor, călare, pe jos – la locul unde se află obiectul căutării sale; Lupta – eroul şi răufăcătorul se luptă; Marcarea, însemnarea – eroul este însemnat; Victoria – răufăcătorul este învins; Remedierea – nenorocirea sau lipsa iniţială este remediată; Întoarcerea eroului; Urmărirea eroului; Salvarea – eroul scapă de urmărire; Sosirea incognito – eroul se întoarce acasă sau în altă ţară şi nu este recunoscut; Impostura – falsul erou formulează pretenţii întemeiate; Încercarea grea – eroul este pus în faţa unei grile de încercări; Îndeplinirea – încercarea este trecută cu succes; Recunoaşterea – eroul este recunoscut; Demascarea – răufăcătorul sau falsul erou este demascat; Transfigurarea – eroul capătă o nouă înfăţişare; Pedepsirea – răufăcătorul este pedepsit; Căsătoria – eroul se căsătoreşte şi se înscăunează împărat. Dincolo de aceste 31 de funcţii aparţinând unei sintagmatici ideale Propp analizează şapte roluri fundamentale ale naraţiunii (basmului) pe care le numeşte “DRAMATIS PERSONA”, fiecare dintre ele fiind caracterizată de o “sferă de acţiuni”: 1. 2. 3. Eroul (căutătorul) Fata de împărat (personajul căutat) Tatăl ei (trimiţătorul) 4. Donatorul 5. Răufăcătorul 6. Ajutorul 7. Falsul erou Studiul personajului ca funcţie a acţiunii se opune, aşadar, mai vechii modalităţi de studiu a personajului ca imagine tipologică preexistentă, separată de acţiunea narativă. • Ceea ce contează pentru Propp este sintagmatica acţiunii, liniile sale de forţă, sistemul de personaje. • Semnificaţia personajului, considerat în acest demers un vector al acţiunii, este dată de legătura sa directă cu acţiunea narativă. • Odată cu studiul lui Vladimir Propp personajul va fi analizat ca element structural activ al acţiunii narative. • ACTANT ŞI STRUCTURA ACŢIUNII. MODELUL ACTANŢIAL. A. J. Greimas, Semantica structurală • Acţiunea narativă este definită, aşadar, ca o întrepătrundere sintagmatică de funcţii care are în centru un element activ (care acţionează) - personajul, denumit acum cu o noţiune adecvată acestui caracter activ (şi specifică de aici încolo naratologiei): actant (A.J. Greimas). Greimas face o diferenţă între actant (eul logic, funcţional – aprox. rolul personajului în acţiune) şi actor (unitate discursivă, alcătuită din nume, portret etc. – aprox. personajul în dimensiunea sa tipologică). Observaţii: Un personaj poate încarna diferite tipuri de actanţi. Un rol actanţial poate fi îndeplinit de mai multe personaje. Rolul actanţial poate fi deţinut şi de un element valoric sau ideologic. Orice acţiune se sprijină pe două clase de elemente: funcţiile (faptele) şi actanţii (elementele care îndeplinesc faptele). • • • • • • A. J. Greimas identifică şase tipuri de actanţi şi analizează relaţiile între aceştia: • • Modelul abstract al acţiunii este util pentru vizualizarea sistemului de relaţii între personajele acţiunii narative. Încearcă descrierea cât mai neutră a “fabulei” (“istoriei” povestite, “conţinutului”, “faptele brute”). Analiza structurii acţiunii în La hanul lui Mânjoală: Personajul - concluzii Italo Calvino, Cavalerul inexistent, Polirom, 2007, p. 5-11; “Sub zidurile roşii ale Parisului se aliniase oastea Franciei. Carol cel Mare avea să-i treacă în revistă pe paladini. […] Îşi oprea calul în dreptul fiecărui ofiţer şi se întorcea să-l privească din cap până în picioare. - Şi cine eşti tu, paladin al Franciei? - Salomon de Bretania, sire! Răspunse acesta cu glas tare şi îşi ridică viziera, descoperindu-şi chipul înfierbântat. Apoi îl înştiinţă cum stau lucrurile: Cinci mii de cavalerişti, trei mii cinci sute de pedestraşi, o mie opt sute de slugi şi cinci ani de campanii... - Tot înainte cu bretonii, paladine! Zise Carol cel Mare şi, trap-trap, trap-trap ajungea în dreptul altui conducător de escadron. […] - Iar tu? Regele ajunsese în dreptul unui cavaler într-o armură cu totul albă, în afară de o mică dungă neagră de jur împrejur pe margini. În rest armura era curată, bine îngrijită, fără vreo zgârietură, frumos lucrată la fiecare încheietură, iar pe coif avea un mănunchi de pene, de la cine ştie ce cocoş oriental, ce strălucea în toate culorile curcubeului. - Iar tu de acolo, atât de curat... Spuse Carol cel Mare, căci, cu cât ţinea mai mult războiul, cu atât îi era dat să-i vadă pe paladini din ce în ce mai puţin îngrijiţi. Personajul - concluzii Eu sunt – se auzi vocea metalică dinăuntrul coifului, de parcă nu gâtul, ci însăşi armura ar fi vibrat cu un uşor ecou – Agilulfo Emo Bertrandino al Guildivernilor şi al Celorlalţi din Corbentraz şi Sura, cavaler de Selimpia Citeriore şi Fez! - Aaah... Făcu Carol cel Mare şi de pe buza de jos, ce îi atârna în afară, ieşi un mic şuierat, parcă ar fi vrut să-şi spună: <<De-ar trebui să-mi aduc aminte numele tuturor, ar fi vai şi amar de mine!>> Şi imediat se încruntă. De ce nu-ţi ridici viziera ca să-ţi vedem faţa? […] - Pentru că eu nu exist, sire! - Asta-i bună! exclamă regele. Acum avem şi un cavaler care nu există! S-o vedem si pe-asta! Agilulfo păru că şovăie un moment. Cu mâna sigură, dar înceată, îşi ridică viziera. Coiful era gol, iar în armura albă cu panaş viu colorat nu era nimeni. - Măi să fie! Multe se mai văd şi pe lumea asta! Rosti Carol cel Mare. Şi cum e cu putinţă să-ţi faci serviciul dacă nu exişti? - Cu puterea voinţei – zise Agilulfo – şi cu credinţă în sfânta noastră cauză! - Aşa-i, aşa-i, bine spus, aşa-ţi faci datoria. Ei bine, pentru unul care nu există, eşti de ispravă! […] Regele îşi întoarse calul şi luă drumul spre corturile regale. Era bătrân şi ţinea să-şi alunge din minte lucrurile încâlcite.” Personajul - concluzii Personajul: - reprezentare antropomorfă Nume Caracterizare directă (portret, descriere de personaj) Participare la acţiune (rol în structura acţiunii). - Personajul are o dublă dimensiune: iconică (imagine tipologică, rol tematic); actanţială (rol al acţiunii, actant). Rezumând, putem spune că personajul este: • ACTANT: adică reprezintă suma actelor îndeplinite în acţiunea narativă • IMAGINE ANTROPOMORFĂ ficţională construită cu ajutorul instrumentelor narative (acţiune, dialog, descriere – portret). Această imagine poate avea coerenţă tipologică de un anume tip. • Dar, în cele din urmă, PERSONAJUL este un instrument semiotic, el reprezintă o semnificaţie literară şi culturală care rămâne să fie interpretată în lumina elementelor care-i caracterizează construcţia. NARAŢIUNE ŞI DESCRIERE • • • Orice naraţiune comportă, după G. Genette, o parte de reprezentare a acţiunilor, evenimentelor (actul narativ, propriu zis) şi o parte a reprezentărilor obiectelor, personajelor – descrierea. Actului narativ pur îi este specifică temporalitatea (desfăşurarea acţiunii de-a lungul unei axe temporale); Actului descriptiv îi este caracteristică spaţialitatea (aranjamentul elementelor ficţionale pe o dimensiune spaţială). Tipologia descrierii: 1. Descrierea personajelor (portret) -Portret moral (ethopee) - Portret fizic (prosopografie) -Portret tipologic (carcter) - Portret dublu (paralelă) 2. Descrierea “obiectelor” 3. Descrierea coordonatelor spaţiale -Topografie 4. Descrierea coordonatelor temporale - Cronografie Rolurile descrierii: 1. rol decorativ (o concepţie tradiţională despre descriere conform căreia descrierea împodobeşte discursul); Acest rol a fost definit ca unul poetic şi estetic: descrierea este considerată ca fiind capabilă să dea o valoare literară, artistică sau „poetică” textului, practicând o privire estetă asupra obiectelor, reprezentând spaţiul în maniera unui tablou. Acest rol estetic se poate observa de-a lungul unor jocuri lexicale, de-a lungul ritmului, de-a lungul folosirii unui imaginar plastic etc. (ex. proza lui Sadoveanu, M. Caragiale). “Străjuiau pe înălţimi ruine semeţe în falduri de iederă, zăceau cotropite de veninoasă verdeaţă surpături de cetăţi. Palate părăsite aţipeau în paragina grădinilor unde zeităţi de piatră, în veşmânt de muşchi, privesc zâmbind cum vântul toamnei spulberă troiene ruginii de frunze, grădinile cu fântâni unde apele nu mai joacă. Beteala lunii pline se revarsă peste vechi orăşele adormite; pâlpâiau pe mlaştini văpăi zglobii. Puhoiul de lumini poleia noroiul metropolelor uriaşe aprinzând deasupra-le ceaţa cu un pojar. De funinginea şi de mucegaiul lor fugeam însă repede; la zare neaua piscurilor sângera în amurg.” (M. Caragiale, Craii de Curtea-Veche) Rolurile descrierii: 2. rol explicativ şi semantic: descrierea e considerată relevantă pentru desfăşurarea acţiunii, justifică acţiunea, explică „psihologia personajelor” etc. Aici se pot discuta mai multe funcţii specifice ale descrierii: a. Referenţială sau denotativă [situarea contextuală a cadrului acţiunii, referinţa istorică, stabilirea coordonatelor spaţio-temporale, provocarea unei iluzii de realitate – verosimilitatea istorică -; ca procedee specifice putem, observa utilizarea toponimelor, reperelor spaţio-temporale clare, descrierea în detaliu asupra înfăţişării elementelor diegetice]; “Într-o seară de la începutul lui iulie 1909, cu puţin înainte de orele zece, un tânăr de vreo optsprezece ani, îmbrăcat în uniformă de licean, intra în strada Antim, venind dinspre strada Sfinţii Apostoli cu un soi de valiză în mână, nu prea mare, dar desigur foarte grea, fiindcă, obosit, o trecea des dintr-o mână într-alta. Strada era pustie şi întunecată şi, în ciuda verii, în urma unor ploi generale, răcoroasă şi foşnitoare ca o pădure. Într-adevăr, toate curţile şi mai ales ograda bisericii erau pline de copaci bătrâni, ca de altfel îndeobşte curţile marelui sat ce era atunci Capitala. Vântul scutura, după popasuri egale, coamele pomilor, făcând un tumult nevăzut, şi numai întunecarea şi reaprinderea unui lan de stele dădea trecătorului bănuiala că mari vârfuri de arbori se mişcau pe cer.” (G. Călinescu, Enigma Otiliei) Rolurile descrierii: 2. rol explicativ şi semantic: descrierea e considerată relevantă pentru desfăşurarea acţiunii, justifică acţiunea, explică „psihologia personajelor” etc. b. Enciclopedică sau documentară [a induce povestirii o dimensiune informativă (istorică, tehnică, ştiinţifică, didactică); textul capătă prin această funcţie descriptivă o importantă funcţie didactică şi informaţională – v. Balzac, J. Verne, romanele istorice]; “Încăperea [scriptorium], am spus, avea şase pereţi, dar numai pe patru dintre ei se deschidea, între două mici coloane îngropate în zid, o bortă, o trecere destul de largă, deasupra căreia se desfăşura un arc în toată curbura lui. De-a lungul pereţilor plini se înşiruiau nişte dulapuri uriaşe, încărcate cu cărţi aranjate în ordine. Dulapurile aveau nişte etichete numerotate şi tot aşa avea şi fiecare despărţitură a lor în parte: erau, de fapt, aceleaşi numere pe care le văzusem în catalog. În mijlocul camerei, o masă, şi ea plină de cărţi. Pe toate volumele un strat subţire de praf, semn că toate tomurile acelea erau şterse cu oarecare regularitate. “ (Umberto Eco, Numele trandafirului, traducere şi postfaţă de Florin Chiriţescu, Hyperion, Chişinău, 1992, p. 163) Rolurile descrierii: 2. rol explicativ şi semantic: descrierea e considerată relevantă pentru desfăşurarea acţiunii, justifică acţiunea, explică „psihologia personajelor” etc. c. Simbolică : crearea prin descriere a unei stări de spirit, a unei atmosfere, Descrierea dă aici chei pentru înţelegerea textului. Este folosit vocabularul sentimentelor, uzul conotaţiei, al simbolului, al referinţelor mitologice – Parisul medieval în Notre Dame de Paris al lui V. Hugo]; “Pe vremea de care vorbim, în oraşe domnea o duhoare pentru noi, modernii, de neînchipuit. Străzile trăsneau a gunoi şi bălegar, curţile dosnice a urină, casele scărilor a lemn putrezit şi murdărie de şobolan, bucătăriile a varză stricată şi seu; încăperile neaerisite duhneau a praf mucegăit, dormitoarele a cearşafuri unsuroase, a paturi de puf umed şi a mirozna înţepător-dulceagă din oalele de noapte. Din cămine trăsnea pucioasa, din tăbăcării duhneau leşiile corosive, din căsăpii sîngele scurs. Oamenii puţeau a sudoare şi haine nespălate; gura le duhnea a dinţi stricaţi, stomacurile a zeamă de ceapă, iar corpurile, cînd nu mai erau prea tineri, a brînză veche, lapte acru şi bube. Duhneau rîurile, pieţele, bisericile, duhneau pe sub poduri sau în palate. Ţăranul trăsnea deopotrivă cu popa, ucenicul meseriaş cît nevasta de meşter, puţea toată nobilimea, ba chiar şi regele, cu o duhoare de animal de pradă, iar regina ca o capră bătrână, atît vara, cît şi pe timp de iarnă. (Patrick Suskind, Parfumul, traducere de Grete Tartler, Humanitas, 2000, p.5). Rolurile descrierii: 2. rol explicativ şi semantic: descrierea e considerată relevantă pentru desfăşurarea acţiunii, justifică acţiunea, explică „psihologia personajelor” etc. d. Apreciativă [manifestarea unei judecăţi de valoare, de obicei întâlnită în cadrul portretului]. “[Ilia Ilici Oblomov] Era un om de vreo treizeci şi doi-treizeci şi trei de ani, de statură mijlocie, cu înfăţişare plăcută şi ochii de un cenuşiu închis, dar fără nicio expresie hotărâtă, fără nicio urmă de adâncă gândire întipărită în trăsături. Gândul îi rătăcea în voie pe faţă, ca pasărea în văzduh, îi flutura în ochi, se oprea o clipă pe buzele întredeschise, se ascundea în creţurile frunţii, apoi pierea cu desăvârşire, şi atunci tot chipul i se lumina, învăluit într-o molcomă nepăsare. Această nepăsare trecea apoi din obraz în tot trupul, p-nă şi în cutele halatului.” (Ivan Aleksandrovici Goncearov, Oblomov, traducere de Ştefana Velisar – Teodoreanu şi Tatiana Berindei, Editura Rao, p. 5) SPAŢIU ŞI TIMP ÎN NARAŢIUNE: • • Coordonatele de spaţiu şi de timp reprezintă fundalul desfăşurării acţiunii narative; SPAŢIUL: O naraţiune literară prezintă un spaţiu imaginar (fictiv) care poate fi verosimil (v. Ion, Moara cu noroc, Pădurea spânzuraţilor etc.) sau neverosimil (fantastic, fabulos, mitic etc – v. Harap Alb). Spaţiul serveşte drept decor acţiunii narative. Modul de realizare a dimensiunii spaţiale este specific discursului descriptiv. TIMPUL: se poate vorbi despre două dimensiuni temporale în cadrul naraţiunii: • Timpul ficţiunii: temporalitatea specifică acţiunii narate (temporalitatea universului reprezentat, a planului fictiv). Este timpul pe care îl trăiesc personajele: faptele se derulează într-un moment anume, cu o anumită durată, într-o anumită ordine. • Timpul povestirii (timpul discursului): este timpul verbal folosit de către narator. • Relaţia dintre cele două dimensiuni temporale poate fi privită din mai multe perspective: direcţia celor două temporalităţi (anterioritate, simultaneitate, anticipare), distanţa dintre ele etc. Rupturile raportului dintre timpul povestirii şi timpul ficţiunii: Analepsă (evocare ulterioară a unui eveniment, întoarcere în trecut, retrospecţie) Prolepsă (evocare în avans a unui eveniment ulterior) Coordonatele de spaţiu şi timp dobândesc prin actul narativ anumite semnificaţii culturale (semnificaţiile culturale ale timpului şi spaţiului ficţiunii); - Ex.: v. Discuţia de la seminar despre coordonatele spaţio-temporale din La hanul lui Mânjoală de I. L. Caragiale. Bibliografie: Robert Abirached, La crise du personage dans le théâtre moderne, Paris, Gallimard, 1994; Jean-Michel Adam, Françoise Revaz, Analiza povestirii, Institutul european, 1999; S. Angelescu, Portretul literar, Univers, 1998. Mieke Bal, Naratologia, Institutul European, 2008. D. Comloşan, Teoria textului literar, Ed. UVT, 2003. D. Comloşan, M. Borchin, Dicţionar de comunicare lingvistică şi literară, vol. 2, Excelsior Art, 2003 (Art. Modul narativ). Umberto Eco, Şase plimbări prin pădurea narativă, Pontica, 1997; Gérard Genette, Figuri, Univers, 1978. A. J. Greimas, Semantique Structurale, PUF, 1995. A. J. Greimas, Despre sens, Univers, 1975. Jaap Lintvelt, Punctul de vedere. Încercare de tipologie narativă, Editura Univers, 1994. Gerald Prince, Dicţionar de naratologie, Institutul European, 2004. Vladimir Propp, Morfologia basmului 1970, Univers, 1970. Tzvetan Todorov, Gramatica Decameronului, Univers, 1975. 